Урысей Федерацэм и Конституцэм и махуэм ирихьэлIэу Къэбэрдей-Балъкъэр Республикэм и Iэтащхьэ КIуэкIуэ Ю. А. и хъуэхъу
Къэбэрдей-Балъкъэрым и цIыхухэу пщIэ зыхуэсщIхэ!
Къэралым и гуфIэгъуэ махуэ нэхъыщхьэхэм ящыщ зымкIэ — Урысей Федерацэм и Конституцэм и махуэмкIэ — сынывохъуэхъу.
Закон Нэхъыщхьэм демократиер щытепщэ иджырей къэралым и лъабжьэр игъэтIылъащ, граждан жылагъуэм и зыужьыныгъэм и къежьапIэ хъуащ. Къэбэрдей-Балъкъэр Республикэм и къэрал властым и органхэм цIыхубэм конституцэкIэ яIэ хуитыныгъэхэмрэ щхьэхуитыныгъэхэмрэ пхыгъэкIыным хуэгъэза политикэр ирагъэкIуэкI икIи республикэр тыншыпIэхэмрэ шынагъуэншагъэмрэ я щIыналъэ щIыным, абы и инвестицэ зэфIэкIыр къэIэтыным толажьэ.
Урысей Федерацэм и Конституцэм и махуэр зыми IэщIэмылъ Урысей лъэщым и дамыгъэщ. Дэ ди Хэкум дрогушхуэ икIи къытпэщыт социально-экономикэ къалэнхэр дызэщIыгъуу зэрыдэдгъэкIынум шэч къытесхьэркъым.
Къэбэрдей-Балъкъэрым ис псоми мамырыгъэ, фIыгъуэ, насып, ефIэкIуэныгъэ яIэну си гуапэщ.
